REPUBLIKA HRVATSKA

OSNOVNA ŠKOLA BILJE

ŠKOLSKA 8

31327 BILJE

KLASA:112/07/19-01/02

URBROJ: 2100-12/19-01

Bilje, 20. prosinca 2019.

Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17, 68/18 i 98/19) i članka 53. stavka 4. Statuta Osnovne Škole Bilje, Školski odbor Osnovne škole Bilje raspisuje:

**NATJEČAJ**

**za imenovanje ravnatelja/ice**

1. Ravnatelj/ica školske ustanove mora ispunjavati **nužne** sljedeće uvjete:  
1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:  
a) sveučilišni diplomski studij ili  
b) integrirani preddiplomski i diplomski sveučilišni studij ili  
c) specijalistički diplomski stručni studij;  
**d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi**2) uvjete propisane člankom 106. Zakona o odgoju i obrazovanju u osnovnoj i srednjoj školi  
3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

2. Osim osobe koja je završila neki od studija iz **točke 1.,** ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.   
Iznimno, osoba koja ne ispunjava uvjete iz **točke 1. i 2.,** može biti ravnatelj/ica osnovne škole, ako u trenutku prijave na natječaj za ravnatelja/ice obavlja dužnost ravnatelja/ice u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.).

3. Ravnatelj/ica se imenuje na vrijeme od pet (5) godina.

4. Uz vlastoručno potpisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diploma odnosno dokaz o stečenoj vrsti i stupnju stručne spreme
* dokaz o državljanstvu
* program rada za mandatno razdoblje
* dokaz o položenom stručnom ispitu odnosno dokaz da je osoba oslobođena obveze polaganja stručnog ispita prema članku 157. Zakona o odgoju i obrazovanju u osnovnoj i srednjoj školi
* dokaz o položenim pedagoškim kompetencijama (za kandidate obveznike stjecanja pedagoških kompetencija)
* uvjerenje nadležnog suda, ne starije od dana raspisivanja natječaja, da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi
* uvjerenje/potvrda poslodavca o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet (5) godina na odgojno - obrazovnim poslovima u školskim ustanovama
* potvrdu ili elektronički zapis o stažu Hrvatskog zavoda za mirovinsko osiguranje ne starije od dana objave natječaja
* kandidati koji mogu biti ravnatelji temeljem članka 126. stavak 3. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 7/17, 68/18 i 98/19) obvezni su dostaviti i dokaz iz kojega je vidljivo da u trenutku prijave na natječaj obavljaju poslove ravnatelja u najmanje drugom uzastopnom mandatu u školskoj ustanovi.

5. U postupku imenovanja ravnatelja vršit će se vrednovanje dodatnih kompetencija:

1. poznavanje stranog jezika

2. osnovne digitalne vještine i

3. iskustvo rada na projektima

Kandidati nisu obvezni imati dodatne kompetencije, ali u tom slučaju ne ostvaruju dodatne bodove.

Dokazi o dodatnim kompetencijama dostavljaju se u originalu ili ovjerenoj preslici.

Ako je kandidat stekao dodatne kompetencije, dokazuju se dostavom dokaza na sljedeći način:

a) poznavanje stranog jezika prema priloženoj dokumentaciji kandidata uz prijavu (stupanj prema Zajedničkom europskom referentnom okviru za jezike, svjedodžba ili druga javna isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga javna isprava)

b) osnovne digitalne vještine - prema priloženoj dokumentaciji kandidata uz prijavu ( uvjerenje, certifikat, potvrda, svjedodžba ili druga javna isprava),

c) iskustvo rada na projektima – za sudjelovanje u projektima financiranim iz europskih fondova, prema priloženoj dokumentaciji kandidata uz prijavu (potvrda ili isprava o sudjelovanju u provedbi pojedinih projekata).

6. Kandidati koji ostvaruju pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17 i 98/19), pozivaju se da prilikom prijave na natječaj, osim dokaza o ispunjavanju traženih uvjeta, prilože i dokaze propisane člankom 103. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja, na poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidati koji ostvaruju pravo prednosti pri zapošljavanju temeljem članka 48. f. Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,148/13 i 98/19) pozivaju se da prilikom prijave na natječaj, osim dokaza o ispunjavanju traženih uvjeta, prilože i rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13,152/14, 39/18) dužni su osim dokaza o ispunjavanju traženih uvjeta priložiti i dokaz o invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.) te se u prijavi na natječaj pozvati na to pravo.

7. Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

8. Rok za podnošenje prijava kandidata je osam (8) dana od dana objave natječaja.

9. Na natječaj se mogu javiti osobe oba spola, a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

10. Natječaj se objavljuje na mrežnim stranicama Škole i u Narodnim novinama.

11. Nepotpune i nepravovremene prijave neće se razmatrati.

12. Prijave na natječaj s potrebnom dokumentacijom dostaviti preporučenom poštom ili osobno na adresu: Osnovna škola Bilje, Školska 8, 31327 Bilje, u zatvorenoj omotnici s naznakom „natječaj za ravnatelja/icu - ne otvaraj“.

13. O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

PREDSJEDNICA ŠKOLSKOG ODBORA

Kornelija Totić